text: Brian Priske stopper i VB
  21 januar 2011 kl. 14.21
  Vejle Boldklub dyreste spiller, Brian Priske, stopper med øjeblikkelig virkning, så den tidligere landsholdsspiller kan skifte til norske Start Kristiansand.
  Brian Priske havde kontrakt med Vejle Boldklub frem til sommer. Han var i efteråret udlejet til FC Midtjylland, og har var startet træningen i Vejle Boldklub.
  Kontrakten med den norske klub løber i to år.
  
  Sand professionel
  - Jeg vil gerne takke Brian Priske for indsatsen i VB-trøjen, siger direktør i Vejle Boldklub, Henrik Tønder. Brian Priske har altid ageret som en sand professionel, og derfor vil vi gerne hjælpe ham videre på en god måde. Vi føler os godt dækket ind på de positioner, som Brian Priske spiller, og da han fik muligheden for at komme til Start Kristiansand, vil vi gerne være behjælpelige, for det er en god løsning for alle parter.
  
  Løntung
  33-årige Brian Priske kom til Vejle Boldklub i sommeren 2008. Han står noteret for 67 kampe for Vejle Boldklub. 
  Brian Priske har været en meget tung post på Vejle Boldklubs løn-budget. Rygter vil vide, at han har fået 250.000 kr. om måneden!
  